L'Ajuntament de Sagunt amplia el servici d'autobús nocturn durant les festes de Nadal
18 de desembre 2023

L'Ajuntament de Sagunt, des de la regidoria de Mobilitat Urbana, posa en marxa la campanya 'Per Nadal, Tots en Bus Nit!', que amplia el servici d'autobús nocturn durant les pròximes festes nadalenques. Al servici habitual dels dissabtes, se li unirà el de les nits dels diumenges 24 i 31 de desembre, és a dir, Nit de Nadal i Nit de Cap d'Any, així com el del divendres 5 de gener, en la nit prèvia al Dia de Reis.

En les nits del 24 al 25 de desembre, del 31 de desembre a l'1 de gener, i del 5 de gener al 6 de gener, el Bus de Nit començarà el seu servici a les 23 hores i el conclourà a les 6.30 hores. A partir de la mitjanit, hi haurà autobusos amb un lapse de temps d'una hora entre cada torn.

![](/media/ezxouxay/img_7227_c.jpg?width=574&height=383&mode=max)

El regidor de Mobilitat Urbana, Javier Raro, assegura que amb este servici «**volem fomentar un oci nocturn segur per a tots els nostres jóvens i la resta de ciutadans i ciutadanes**». Així mateix, Raro apunta: «**La resta de dissabtes d'este Nadal, és a dir els dies 23, 30 i el 6 de gener el servici es prestarà en l'horari habitual que el nostre servici de Bus de Nit fa cada dissabte de l'any**». Sobre el servici general del Bus de Nit, el regidor de Mobilitat Urbana ha assenyalat que últimament s’utilitza molt este servici de bus nocturn cada dissabte a les nits.

![](/media/r5vhhbcl/busnit_c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-amplia-el-servici-d-autobus-nocturn-durant-les-festes-de-nadal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-amplia-el-servici-d-autobus-nocturn-durant-les-festes-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-amplia-el-servici-d-autobus-nocturn-durant-les-festes-de-nadal/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-amplia-el-servici-d-autobus-nocturn-durant-les-festes-de-nadal/)